দেবেন্দ্র ঝাঝরিয়া
দেবেন্দ্র ঝাজারিয়া (জন্ম: ১০ জুন ১৯৮১) একজন ভারতীয় প্যারালিম্পিক ক্রীড়াবিদ, যিনি জ্যাভেলিন থ্রো এফ ৪৬ ইভেন্টে প্রতিদ্বন্দ্বিতা করেন। তিনি প্যারালিম্পিকে দুটি স্বর্ণপদক জেতা প্রথম ভারতীয় প্যারালিম্পিয়ান। ২০০৪ গ্রীষ্মকালীন প্যারালিম্পিকে জ্যাভিলিন নিক্ষেপে তিনি প্রথম স্বর্ণ পদক জিতেছিলেন, তিনি প্যারালিম্পিকে নিজের দেশের জন্য দ্বিতীয় স্বর্ণপদক বিজয়ী হয়ে উঠেছিলেন। রিও ডি জেনিরোতে ২০১৬ গ্রীষ্মকালীন প্যারালিম্পিকে তিনি তার আগের রেকর্ডকে আরও ভাল করে একই ইভেন্টে দ্বিতীয় স্বর্ণপদক জিতেন। দেবেন্দ্রকে বর্তমানে প্যারা চ্যাম্পিয়ন্স প্রোগ্রামের মাধ্যমে গোস্পোর্টস ফাউন্ডেশন স্পন্সর করছে।